16.12.14

**לחברי הפ"י שלום רב,**

כמה נושאים בסקירה קצרה.

א. הסכמי השכר- אנו עושים מאמץ לרכז ולתאם בין כל הגורמים הפועלים בנושא על מנת להגיע לתוצאות הטובות ביותר עבור הפסיכולוגים. הדבר אינו קל בשל מבנה הייצוג והבדלי האינטרסים בין החטיבות והנציגים השונים אך הוא חשוב ביותר למיקסום התוצאות.

ב. הרפורמה בבריאות הנפש- ככל שמתקרב מועד יישום הרפורמה כך גוברת הפעילות הכללית בנושא בגופים השונים במטרה לתת מענה מתאים בשטח. קשה לצייר בשלב זה תמונה סופית. הפ"י יחד עם גופים נוספים מנסה לשמור על כך שהרפורמה לא תפגע במטופלים, במקצוע הפסיכולוגיה ובפסיכולוגים המטפלים במסגרות השונות של בריאות הנפש.

ג. ביטוח אחריות מקצועית- החל מתאריך 1.1.15, ביטוח אחריות מקצועית לחברי הפ"י יעלה **455 ש"ח** בלבד לשנה ועם הכיסוי הביטוחי הנרחב ביותר הקיים בשוק. זאת דוגמה ליכולת פעולה של ארגון כאשר הוא עושה שימוש נכון בגודלו. מי שעדין לא הצטרף מוזמן לעשות זאת בהקדם. ככל שיהיו מצטרפים נוספים כך נוכל לשפר את התנאים בעתיד.

ד. כנס החטיבה השיקומית- נערך בתאריכים 10-11.12.14 בניר עציון. זה הכנס הראשון של החטיבה אשר נערך במשך יומיים כולל לינה. בכנס היו 250 משתתפים וזכה להצלחה והערכה רבה מהמשתתפים. זהו הישג חסר תקדים לחטיבה קטנה יחסית, דבר המוכיח שבהתארגנות נכונה ניתן לעשות רבות. כל הכבוד לעושים במלאכה ובהצלחה להמשך.

ה. סטודנטים לפסיכולוגיה- בשנים האחרנות הפ"י עושה מאמץ לקרב את פעילותה ולצרף סטודנטים כחברים בארגון, זאת מתוך הכרה בחשיבות ובתרומה הפוטנציאלית של הפסיכולוגים לעתיד. ההצטרפות היא במחיר סמל של 80 ש"ח בשנה בלבד. רק בשנה האחרונה הצטרפו עשרות רבות של סטודנטים. אנו מזמינים ומבקשים מכם להפנות סטודנטים שאתם מכירים להצטרפות להפ"י.

ו. שנת 2015 עומדת בפתח. אנו מאחלים לכל חברי וחברות הסתדרות הפסיכולוגים בישראל ולבני משפחותיהם שנה אזרחים פוריה ומוצלחת!!

**בברכה,**

**דני כפרי, מנכ"ל**